Olimpiese Somerspele 1948

Die Olimpiese Somerspele 1948 (Engels: 1948 Summer Olympics), amptelik bekend as die Spele van die XIVde Olimpiade, is tussen 29 Julie en 14 Augustus 1948 in Londen, Verenigde Koninkryk, aangebied. Londen is bo Baltimore, Lausanne, Los Angeles, Minneapolis en Philadelphia gekies. Na 'n onderbreking van 12 jaar deur die Tweede Wêreldoorlog was dit die eerste Spele sedert die Somerspele van 1936 in Berlyn asook die tweede Olimpiade na die Olimpiese Somerspele 1908 wat in die Britse hoofstad gehou is. Die Olimpiese Winterspele 1948 is in St. Moritz, Switserland, aangebied.

duimnael|links|Switserse roeiers het die Olimpiese vlag in 'n langboot vanuit Basel na Londen geneem
Die Somerspele was baie eenvoudig en het later as die Austerity Games bekend gestaan vanweë die ekonomiese klimaat waarin die na-oorlogse Verenigde Koninkryk hom bevind het. Weens die Britse regering se strenge besparingsbeleid is geen nuwe fasiliteite vir die Spele beplan en opgerig nie en atlete in bestaande behuising gehuisves. Die Olimpiese dorp in Uxbridge het uit kasernes bestaan, die vervoer was ontoereikend en voedsel soos vleis, botter, melk en brood was steeds gerantsoeneer.

Daar is ook op die infrastruktuur bespaar en geen nuwe sportplekke is vir die Spele opgerig nie. Die Wembley-stadion, wat eintlik 'n sokkerstadion is, het vir die geleentheid 'n atletiekbaan bygekry. Die nabygeleë Empire Pool is vir beide die saalsporte sowel as die swemkompetisies gebruik. Die fietsry het by die opgeknapte Herne Hill plaasgevind en daar is op die Teemsrivier geroei.

'n Rekordgetal van 59 nasies het aan die Spele deelgeneem en is deur altesaam 4 104 atlete in 17 sportdissiplines verteenwoordig, van wie 3 714 manlik en 390 vroulik was. Weens hul dade tydens die Tweede Wêreldoorlog is Duitsland en Japan deelname aan die Spele geweier. Die Sowjetunie is uitgenooi maar het verkies om geen atlete na Londen te stuur nie.

 Sporte 
17 Olimpiese sportsoorte in 136 dissiplines is tydens die Spele beoefen. Tydens die Spele is 138 goue medaljes oorhandig. Daarbenewens is wedstryde in verskeie demonstrasiesporte beslis.

 20px Lacrosse en Sweedse gimnastiek is as demonstrasiesporte aangebied.

 Stadions 
Sportplekke wat tydens die Olimpiese Somerspele 1948 gebruik is:

 Binne Londen 
duimnael|Die Olimpiese vlam tydens die openingseremonie van die Olimpiese Somerspele 1948 in die Wembley-stadion
duimnael|Openingseremonie van die 1948 Londen-Spele in die Wembley-stadion
duimnael|Die twee torings van Wembley-stadion, voorheen bekend as Empire-stadion, in 2002
duimnael|Empire Pool, nou bekend as Wembley Arena, in 2007
StadionSporteKapasiteit Arsenal-stadion  Sokker  73 000 Champion Hill  Sokker  3 000 Craven Cottage  Sokker  25 700 Empire Pool  Boks, Sierduik, Swem, Waterpolo  12 500 Empire-stadion  Atletiek, Ruitersport (spanspring), Veldhokkie (medaljewedstryde), Sokker (medaljewedstryde)  82 000 Empress Hall, Earl's Court  Boks, Gimnastiek, Gewigoptel, Stoei  19 000 Finchley Lido  Waterpolo  Nie gelys nie Green Pond Road-stadion  Sokker  21 708 Griffin Park  Sokker  12 763 Guinness Sports Club  Veldhokkie  Nie gelys nie Harringay Arena  Basketbal, Stoei  Nie gelys nie Herne Hill Velodrome  Fietsry (baan)  Nie gelys nie Lynn Road  Sokker  3 500 Lyons' Sports Club  Veldhokkie  Nie gelys nie Polytechnic Sports Ground  Veldhokkie  Nie gelys nie Royal Military Academy  Moderne vyfkamp (hardloop)  Nie gelys nie Selhurst Park  Sokker  26 309 Wembley Palace of Engineering  Skermsport  Nie gelys nie White Hart Lane  Sokker  36 310

 Buite Londen 
StadionLiggingSporteKapasiteit Aldershot Command Central Sports Ground  Hampshire  Ruitersport (dressuur, driegangkampioenskap, individuele spring), Moderne vyfkamp (perdry, skermsport, swem)  Nie gelys nie Bisley National Rifle Association Ranges  Bisley, Surrey  Moderne vyfkamp (skietsport), Skyfskiet  Nie gelys nie Fratton Park  Portsmouth  Sokker  Nie gelys nie Goldstone Ground  Brighton  Sokker  Nie gelys nie Henley Royal Regatta  Henley-on-Thames  Kanovaart, Roei  Nie gelys nie Torbay  Devon  Seilvaart  Nie gelys nie Tweseldown Racecourse  Fleet, Hampshire   Ruitersport (driegangkampioenskap)  Nie gelys nie Windsor Great Park  Windsor, Berkshire  Fietsry (pad)  Nie gelys nie

 Deelnemende nasies 
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

 Suid-Afrikaanse deelname 

Gerald Dreyer (liggewig) en George Hunter (ligswaargewig) wen goud, Dennis Shepherd (veergewig) silwer en John Arthur die bronsmedalje in boks.

 Getal medaljes 
duimnael|400px|Kaart van deelnemende nasies in 1948:

 Gasheerstad Londen
Hier is die top tien lande wat medaljes by die Spele verower het:
 1   (USA)  300  38  27  19  84 2   (SWE)  181  16  11  17  44 3   (FRA)  316  10  6  13  29 4   (HUN)  129  10  5  12  27 5   (ITA)  213  8  11  8  27 6   (FIN)  129  8  7  5  20 7   (TUR)  58  6  4  2  12 8   (TCH)  87  6  2  3  11 9   (SUI)  181  5  10  5  20 10   (DEN)  162  5  7  8  20 12   (GBR)  398  3  14  6  23 18   (RSA)  35  2  1  1  4

 Sien ook 
 Olimpiese Somerspele 1908 in Londen
 Olimpiese Somerspele 1944 in Londen beplan, maar weens die Tweede Wêreldoorlog gestaak
 Olimpiese Somerspele 2012 in Londen

 Verwysings 

 Verdere leesstof 




 Eksterne skakels 

  London 1948 Olympic.org. Internasionale Olimpiese Komitee.
  Resultate en medaljewenners Olympic.org. Internasionale Olimpiese Komitee.
  Amptelike verslag van die Olimpiese Somerspele 1948
  Olympics 1948 to 1960

Kategorie:Geskiedenis van Engeland
1948
1948
Kategorie:Sport in 1948
Kategorie:Sport in Londen